CELEX: 31988D0400
Language: el
Date: 1987-10-20 00:00:00
Title: 88/400/ΕΟΚ: Απόφαση της Επιτροπής της 20ής Οκτωβρίου 1987 για την έγκριση ολοκληρωμένου μεσογειακού προγράμματος για την πληροφορική (Το κείμενο στην ελληνική γλώσσα είναι το μόνο αυθεντικό)

Avis juridique important

|

31988D0400

88/400/ΕΟΚ: Απόφαση της Επιτροπής της 20ής Οκτωβρίου 1987 για την έγκριση ολοκληρωμένου μεσογειακού προγράμματος για την πληροφορική (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 191 της 22/07/1988 σ. 0025 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Οκτωβρίου 1987  για την έγκριση ολοκληρωμένου μεσογειακού προγράμματος για την πληροφορική  (Το κείμενο στην ελληνική γλώσσα είναι το μόνο αυθεντικό)  (88/400/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα ολοκληρωμένα μεσογειακά προγράμματα (1), και ιδίως το άρθρο 7,  Εκτιμώντας:  ότι η Ελλάδα υπέβαλε στην Επιτροπή ένα ολοκληρωμένο μεσογειακό πρόγραμμα για την πληροφορική στην Ελλάδα, καλούμενο στο εξής «ΟΜΠ πληροφορικής»·  ότι, σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ πληροφορικής υποβλήθηκε από την Επιτροπή, σε τροποποιημένη μορφή, στη Συμβουλευτική Επιτροπή των Ολοκληρωμένων Μεσογειακών Προγραμμάτων, η οποία διατύπωσε ευνοϊκή γνώμη·  ότι το ΟΜΠ πληροφορικής, συμπεριλαμβανομένου και του χρηματοδοτικού σχεδίου μπορεί, ως εκ τούτου, να εγκριθεί από την Επιτροπή·  ότι το ΟΜΠ πληροφορικής αφορά την περίοδο από τις 4 Απριλίου 1986 έως τις 3 Απριλίου 1993·  ότι, για να εξασφαλιστεί η αποτελεσματικότητά του, το ΟΜΠ πληροφορικής πρόκειται να πραγματοποιηθεί σε διαδοχικά στάδια και να αποτελέσει αντικείμενο μεταγενέστερων αποφάσεων, εφόσον πληρούνται οι όροι για την χορήγηση της κοινοτικής συνεισφοράς·  ότι οι δαπάνες για τα μέτρα που αποτελούν το ΟΜΠ πληροφορικής υπολογίζονται σε 134 150 000 ECU για την περίοδο από τις 4 Απριλίου 1986 έως τις 3 Απριλίου 1993·  ότι, οι συνεισφορές της Κοινότητας από το ειδικό κονδύλιο του προϋπολογισμού, που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85, υπολογίζονται σε 52 784 200 ECU·  ότι όταν ένα μέτρο χρηματοδοτείται εν μέρει από πιστώσεις ενός διαρθρωτικού ταμείου και εν μέρει από το ειδικό κονδύλιο του προϋπολογισμού, καταβάλλεται προκαταβολή από καθεμία από τις πηγές αυτές, σύμφωνα με τους κανόνες που ισχύουν για κάθε πηγή χρηματοδότησης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ΟΜΠ πληροφορικής με τη μορφή που υποβλήθηκε στην Επιτροπή στις 4 Απριλίου 1986, όπως τροποποιήθηκε μετά από εξέταση από την Επιτροπή και διαβουλεύσεις με τη Συμβουλευτική Επιτροπή Ολοκληρωμένων Μεσογειακών Προγραμμάτων. Οι υπολογιζόμενες συνολικές δαπάνες καθώς και η συνεισφορά από κάθε πηγή του προϋπολογισμού της Κοινότητας, εμφαίνονται στο χρηματοδοτικό σχέδιο του ΟΜΠ πληροφορικής.  Εφόσον τα μέτρα εφαρμόζονται σύμφωνα με το ΟΜΠ πληροφορικής εντός των ορίων των υπολογιζόμενων συνολικών δαπανών και τηρούνται οι κανόνες και διαδικασίες που αφορούν κάθε πηγή κοινοτικής χρηματοδότησης, η Επιτροπή χορηγεί τις κοινοτικές συνεισφορές όπως εμφαίνονται στο χρηματοδοτικό σχέδιο του ΟΜΠ πληροφορικής.  Άρθρο 2  Η συνεισφορά από το ειδικό κονδύλιο του προϋπολογισμού, που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85, δεν υπερβαίνει τα 52 784 200 ECU για τις δαπάνες που θα πραγματοποιηθούν κατά την περίοδο από τις 4 Απριλίου 1986 έως τις 3 Απριλίου 1993 για τη χρηματοδότηση των μέτρων στα πλαίσια του ΟΜΠ πληροφορικής, οι οποίες υπολογίζονται σε 134 150 000 ECU.  Άρθρο 3  Κατ' εφαρμογή του άρθρου 15 παράγραφος 2 του κανονισμού (ΕΟΚ) αριθ. 2088/85, μία πρώτη δόση από το ειδικό κονδύλιο του προϋπολογισμού, που αναφέρεται στο άρθρο 11 παράγραφος 2 του κανονισμού αυτού και που θα ανέρχεται σε 1 437 200 ECU, εγκρίνεται σύμφωνα με το χρηματοδοτικό σχέδιο του ΟΜΠ πληροφορικής.  Άρθρο 4  Η παρούσα απόφαση απευθύνεται στην Ελληνική Δημοκρατία.  Βρυξέλλες, 20 Οκτωβρίου 1987.  Για την Επιτροπή  Γρηγόρης ΒΑΡΦΗΣ  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.  ΣΥΜΒΑΣΗ ΠΡΟΓΡΑΜΜΑΤΟΣ  Μεταξύ:  της ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  στο εξής «Επιτροπή» και  της ΕΛΛΗΝΙΚΗΣ ΔΗΜΟΚΡΑΤΙΑΣ  στο εξής ονομαζομένων «ενδιαφερόμενα μέρη»,  ΣΥΜΦΩΝΗΘΗΚΑΝ ΤΑ ΕΞΗΣ:  ΤΙΤΛΟΣ Ι  Κοινή δράση για την εφαρμογή του ολοκληρωμένου μεσογειακού προγράμματος για την τεχνολογία πληροφορικής στην Ελλάδα (στο εξής «ΟΜΠ πληροφορικής»)  Άρθρο 1  Η παρούσα σύμβαση αποτελεί μια σύμβαση προγράμματος κατά την έννοια του άρθρου 9 του κανονισμού (ΕΟΚ) αριθ. 2088/85. Αρχίζει να ισχύει στις 21 Οκτωβρίου 1987 και λήγει με την εκκαθάριση των αναλήψεων υποχρεώσεων στα πλαίσια του ΟΜΠ πληροφορικής.  Στα πλαίσια της παρούσας σύμβασης, τα ενδιαφερόμενα μέρη συμφωνούν για μια κοινή δράση, ώστε να εξασφαλιστεί η καλή εκτέλεση ολόκληρου του ΟΜΠ πληροφορικής έτσι όπως εγκρίθηκε από την Επιτροπή στις 20 Οκτωβρίου 1987.  Αυτή η συντονισμένη δράση έχει στόχο να εξασφαλίσει την αποτελεσματικότητα των πρωτοβουλιών για την εφαρμογή του ΟΜΠ, ως ολοκληρωμένη αναπτυξιακή προσέγγιση με:  - τον καθορισμό των αρμοδιοτήτων, ώστε να εξασφαλισθεί η κατάλληλη διαχείριση του συνόλου των δημοσίων πόρων που αναφέρονται στο σχέδιο χρηματοδότησης του εν λόγω ΟΜΠ, μεριμνώντας για την τήρηση των κοινοτικών πολιτικών,  - τον καθορισμό μηχανισμού κινητοποίησης και συντονισμού ανάμεσα σε όλες τις ενδιαφερόμενες διοικητικές αρχές και οργανώσεις, με τα αντιπροσωπευτικά όργανα των δικαιούχων και τους οικονομικούς φορείς,  - την αξιόπιστη, κατάλληλη και γρήγορη πληροφόρηση για την εκτέλεση του εν λόγω ΟΜΠ και τις οικονομικές και κοινωνικές επιπτώσεις του.  ΤΙΤΛΟΣ ΙΙ  Μηχανισμός συντονισμού και κινητοποίησης  Άρθρο 2  1. Η Ελληνική Δημοκρατία αναθέτει στον υπουργό εθνικής οικονομίας την καλή εκτέλεση του ΟΜΠ πληροφορικής. Ο υπουργός πλαισιώνεται από μια επιτροπή παρακολούθησης, που συνέρχεται στην Αθήνα.  Οι αρμοδιότητες και τα καθήκοντα της επιτροπής αυτής είναι εκείνα που καθορίζονται στο κεφάλαιο 5 του ΟΜΠ πληροφορικής, καθώς και κάθε άλλο καθήκον που μπορούν να της αναθέσουν τα ενδιαφερόμενα μέρη. Η επιτροπή παρακολούθησης περιλαμβάνει, μεταξύ άλλων, τα μόνιμα μέλη που καθορίζονται στο παράρτημα Ι. Ο συνολικός αριθμός των μόνιμων μελών παραμένει στα όρια που καθορίστηκαν.  Οι ελληνικές αρχές θα πάρουν, σε εύθετο χρόνο, τα απαραίτητα μέτρα ώστε να διασφαλιστεί ότι η επιτροπή παρακολούθησης διαθέτει τα επαρκή μέσα για τη λειτουργία της.  Θα ανακοινώσουν στην Επιτροπή, πριν από την 1η Μαρτίου 1988, τη φύση και το χρονοδιάγραμμα πραγματοποιήσεως των μέτρων που πρόκειται να αναληφθούν.  Ο υπουργός εθνικής οικονομίας εγκρίνει τις διατάξεις συντονισμού που είναι απαραίτητες σε εθνικό επίπεδο, κυρίως όσον αφορά τη σύγκληση της διυπουργικής επιτροπής υπό την προεδρία του εκπροσώπου του.  Η Επιτροπή, ενδεχομένως σε συνεργασία με την Ευρωπαϊκή Τράπεζα Επενδύσεων, εγκρίνει τις διατάξεις συντονισμού που είναι απαραίτητες σε κοινοτικό επίπεδο.  2. Τα ενδιαφερόμενα μέρη δεσμεύονται, σε ό,τι αφορά το καθένα, να δώσουν όλες τις αναγκαίες οδηγίες στα άτομα στα οποία έχουν ανατεθεί καθήκοντα δυνάμει της παρούσας σύμβασης προγράμματος, κυρίως για να εξασφαλιστεί ο συντονισμός και οι διαβουλεύσεις που απαιτούνται για την καλή εκτέλεση του ΟΜΠ πληροφορικής.  Καθορίζουν, σε συμφωνία με την επιτροπή παρακολούθησης, τις διαδικασίες και παρέχουν τα απαραίτητα μέσα για να επιταχύνουν την ανταλλαγή των πληροφοριών μεταξύ των ενδιαφερόμενων διοικητικών αρχών και οργανώσεων, καθώς και για να διευκολύνουν το συντονισμό των μέτρων του ΟΜΠ πληροφορικής με τα μέτρα των άλλων ΟΜΠ, τα οποία αφορούν τεχνολογία πληροφορικής, και του προγράμματος Star.  Άρθρο 3  Ο πρόεδρος της επιτροπής παρακολούθησης αποφασίζει, μετά από γνωμάτευση της επιτροπής παρακολούθησης, σχετικά με τη χρησιμοποίηση των πιστώσεων που περιλαμβάνονται στο υποπρόγραμμα αριθ. 6 «μέτρα σχετικά με την εφαρμογή» του ΟΜΠ πληροφορικής Οι πιστώσεις αυτές περιορίζονται βέβαια, στις δαπάνες που συνδέονται άμεσα με την εκτέλεση του ΟΜΠ πληροφορικής. Άρθρο 4  Οι ελληνικές αρχές διορίζουν επιτόπου, μέσα από τη δημόσια διοίκηση, υπεύθυνο παρακολούθησης για καθένα από τα έξι υποπρογράμματα που αποτελούν το ΟΜΠ πληροφορικής.  Κάθε υπεύθυνος παρακολούθησης παρέχει προς την επιτροπή παρακολούθησης πλήρη και τυποποιημένη ενημέρωση σχετικά με καθένα από τα μέτρα που αποτελούν μέρος του δικού του υποπρογράμματος, σύμφωνα με τις διατάξεις των άρθρων 10 και 11 της παρούσας σύμβασης.  Οι υπεύθυνοι παρακολούθησης οφείλουν, κατά τρόπο συνεχή, να επισημαίνουν στον πρόεδρο της επιτροπής παρακολούθησης και στις άλλες ελληνικές αρχές την ανάγκη των διαφόρων διοικητικών, τεχνικών ή χρηματοδοτικών ενεργειών οι οποίες είναι απαραίτητες για την εξασφάλιση της καλής εκτέλεσης του υποπρογράμματός του, όπως εγκρίθηκε.  Ο υπεύθυνος παρακολούθησης, υπό την εποπτεία του προέδρου της επιτροπής παρακολούθησης, προεδρεύει, επίσης, στις τεχνικές ομάδες εργασίας που έχουν σαν στόχο την προπαρασκευή των συζητήσεων στην επιτροπή παρακολούθησης.  Άρθρο 5  Ο υπουργός εθνικής οικονομίας διορίζει, πριν από την 1η Δεκεμβρίου 1987, τα μόνιμα μέλη και τον γραμματέα της επιτροπής παρακολούθησης. Η Επιτροπή ενημερώνεται για τους διορισμούς αυτούς.  Η Επιτροπή ορίζει τους εκπροσώπους της στην επιτροπή παρακολούθησης πριν από την 1η Δεκεμβρίου 1987 και ενημερώνει τις ελληνικές αρχές. Ο γραμματέας, υπό την εποπτεία του προέδρου της επιτροπής παρακολούθησης, αναλαμβάνει όλες τις απαραίτητες ενέργειες για την καλή λειτουργία της επιτροπής παρακολούθησης, συμπεριλαμβανομένης της υλικής επεξεργασίας των στοιχείων ενημέρωσης. Στα καθήκοντα αυτά, ο γραμματέας βοηθείται από το προσωπικό και τα αναγκαία υλικά μέσα που θέτει στη διάθεσή του η επιτροπή παρακολούθησης.  Άρθρο 6  Τα ενδιαφερόμενα μέρη συμφωνούν να ορίσουν ένα ανεξάρτητο φορέα αξιολόγησης πριν από τις 30 Ιουνίου 1988.  Ο φορέας αυτός πρέπει να διαθέτει μεγάλη διεθνή πείρα και πλήρη γνώση του τομέα της βιομηχανίας πληροφορικής και των εφαρμογών της τεχνολογίας πληροφορικής, για να μπορέσει να ανταποκριθεί στα καθήκοντά του. Προσλαμβάνεται με σύμβαση ορισμένου χρόνου, οι διατάξεις της οποίας συμφωνούνται μεταξύ των συμβαλλόμενων μερών. Αμείβεται από τις πιστώσεις που προβλέπονται στο τμήμα «παρακολούθηση και αξιολόγηση» του υποπρογράμματος «εφαρμογή του ΟΜΠ». Ο ανεξάρτητος φορέας συμμετέχει στις συνεδριάσεις της επιτροπής παρακολούθησης.  Τέλος, ο φορέας αυτός θα έχει τη δυνατότητα να αποστέλλει έναν αντιπρόσωπο για να διαπιστώνει την πορεία των έργων που πραγματοποιούνται. Ωστόσο, οι μετακινήσεις του θα πραγματοποιούνται κατόπιν προειδοποιήσεως.  ΤΙΤΛΟΣ ΙΙΙ  Διαχείριση των πόρων από τον προϋπολογισμό  Άρθρο 7  Για να εξασφαλισθεί η εφαρμογή των μέτρων που έχουν ήδη εγκριθεί στα πλαίσια του ΟΜΠ πληροφορικής, το χρονοδιάγραμμα των προβλέψεων για τις αναλήψεις υποχρεώσεων και τις πληρωμές από τις διάφορες πηγές κοινοτικής χρηματοδότησης από πόρους του προϋπολογισμού, διευκρινίζεται στο παράρτημα ΙΙ της παρούσας σύμβασης. Οι αναλήψεις υποχρεώσεων και οι πληρωμές εκφράζονται σε ECU.  Οι κοινοτικές συνεισφορές για το ΟΜΠ πληροφορικής αναλαμβάνονται και καταβάλλονται σε ECU. Όταν, πριν από τις αναλήψεις υποχρεώσεων και τις πληρωμές, πραγματοποιείται πρόσθετη εξέταση με βάση το φάκελο που υποβλήθηκε σε εθνικό νόμισμα, η τιμή συναλλάγματος που εφαρμόζεται, μετά την επαλήθευση των επιλέξιμων δαπανών σε εθνικό νόμισμα, είναι η τιμή που ισχύει για το μήνα κατά τον οποίο ολοκληρώνεται η εξέταση. Όσον αφορά τις προκαταβολές και τον υπολογισμό των ποσών που οφείλονται μετά τη χορήγηση των προκαταβολών, η τιμή συναλλάγματος που εφαρμόζεται για τη μετατροπή των δραχμών σε ECU, είναι η τιμή που ισχύει το μήνα της παραλαβής από την Επιτροπή της αίτησης για προκαταβολή ή πληρωμή.  Από το 1988, η γραμματεία της επιτροπής παρακολούθησης συντάσσει, το αργότερο μέχρι τις 31 Μαρτίου κάθε έτους, τις χρηματοδοτικές προβλέψεις για το τρέχον έτος, όπου παρουσιάζονται ξεχωριστά οι πιστώσεις τις οποίες διαχειρίζονται οι κρατικές αρχές και οι σχετικές οργανώσεις. Οι προβλέψεις αυτές καταρτίζονται με βάση τους αντίστοιχους προϋπολογισμούς που ενέκριναν οι αρμόδιες αρχές και επιτρέπουν άμεσες συγκρίσεις με τις ετήσιες προβλέψεις χρηματοδότησης για κάθε υποπρόγραμμα του ΟΜΠ πληροφορικής και κάθε μέτρο ξεχωριστά. Οι προβλέψεις αυτές παρουσιάζουν, επίσης, το προβλεπόμενο ποσό της κοινοτικής συνδρομής για την υλοποίηση των μέτρων αυτών.  Άρθρο 8  Το αργότερο στις 15 Οκτωβρίου 1988, με βάση τις προτάσεις της επιτροπής παρακολούθησης, οι ελληνικές αρχές υποβάλλουν στην Επιτροπή λεπτομερές σχέδιο χρηματοδότησης του ΟΜΠ πληροφορικής για τα έτη 1989 έως και 1993, συμπεριλαμβανομένου και του αδιάθετου τμήματος της κοινοτικής συνδρομής. Η χρησιμοποίηση αυτού του αδιάθετου τμήματος μπορεί να αντιμετωπιστεί, σε περίπτωση ανάγκης, πριν από το τέλος της περιόδου 1986 έως 1988. Προτείνουν, επίσης, τις ενδεχόμενες τροποποιήσεις ή διευκρινίσεις που θα πρέπει να γίνουν στα τεχνικά και δημοσιονομικά δελτία που επισυνάπτονται στο πρόγραμμα. Τα ενδιαφερόμενα μέρη επαληθεύουν, τον Ιούλιο του 1988, την εφαρμογή και λειτουργία του συστήματος συντονισμού, κινητοποίησης και παρακολούθησης που αναφέρεται στην παρούσα σύμβαση, και συνάγουν τα σχετικά συμπεράσματα για τη συνέχιση του ΟΜΠ πληροφορικής.  Στη συνέχεια, μετά από διαβουλεύσεις με τα συμβαλλόμενα μέρη της Ελλάδας, η Επιτροπή καταρτίζει, ενδεχομένως με ορισμένες τροποποιήσεις, τον κατάλογο και το χρονοδιάγραμμα των μέτρων που θα εγκριθούν με βάση το ΟΜΠ πληροφορικής για μια περίοδο πέρα του 1988, αναθεωρεί τα τεχνικά και δημοσιονομικά δελτία που επισυνάπτονται στο ΟΜΠ πληροφορικής και κοινοποιεί το ΟΜΠ πληροφορικής με τις τροποποιήσεις και αναθεωρήσεις στις ελληνικές αρχές, που θα ενσωματωθούν, ενδεχομένως, σε μια πρόσθετη πράξη της παρούσας σύμβασης.  Άρθρο 9  Οι ενδεχόμενες παρατυπίες ή σημαντικές τροποποιήσεις που δεν έχουν υποβληθεί για έγκριση στην Επιτροπή και που ενδέχεται να θέσουν σε κίνδυνο τη διατήρηση του ολοκληρωμένου χαρακτήρα του ΟΜΠ πληροφορικής, ιδίως αυτές που αφορούν την εφαρμογή ή τη λειτουργία του συστήματος συντονισμού, κινητοποίησης και παρακολούθησης του ΟΜΠ πληροφορικής, μπορούν να οδηγήσουν στην εφαρμογή του άρθρου 17 παράγραφος 4 του κανονισμού (ΕΟΚ) αριθ. 2088/85.  Εάν η Επιτροπή προτίθεται να εφαρμόσει το άρθρο 17 παράγραφος 3 ή 4 του κανονισμού (ΕΟΚ) αριθ. 2088/85, δίνεται η δυνατότητα στην Ελληνική Δημοκρατία να υποβάλει τις παρατηρήσεις της σε προθεσμία που καθορίζει η Επιτροπή.  ΤΙΤΛΟΣ IV  Ενέργειες εκτίμησης, αξιολόγησης και γενικότερα ελέγχου  Άρθρο 10  Τα ενδιαφερόμενα μέρη συμφωνούν για την κοινή εφαρμογή ενός συστήματος εποπτείας πριν από τις 30 Ιουνίου 1988, που αποβλέπει στο να καταρτιστεί:  - πριν από την αρχή κάθε οικονομικού έτους, ο κατάλογος των σχεδίων που δεν έχουν ακόμα καθοριστεί στο ΟΜΠ πληροφορική, καθώς και τρεις μήνες μετά τη λήξη του οικονομικού έτους, ο κατάλογος των σχεδίων που χρηματοδοτούνται από τα ΟΜΠ και τα οποία υπάγονται σε καθεστώτα ενισχύσεων,  - η έκθεση προόδου με χρηματοοικονομικούς και υλικούς δείκτες εκτέλεσης του σχεδίου χρηματοδότησης με βάση ένα τυποποιημένο έγγραφο για τις σημαντικότερες πληροφορίες, με στόχο να διευκολυνθεί η επεξεργασία με υπολογιστή των στοιχείων από τα κοινοτικά, εθνικά ή περιφερειακά όργανα.  Το εν λόγω σύστημα εποπτείας λαμβάνει υπόψη τους ιδιαίτερους κανόνες εκτίμησης, αξιολόγησης και ελέγχου κάθε διαρθρωτικού ταμείου της Κοινότητας και κάθε χρηματοδοτικής πηγής του κράτους και των σχετικών οργανώσεων, με στόχο την απλοποίηση και εναρμόνιση. Το σύστημα εποπτείας θα πρέπει, μεταξύ άλλων, να συμβάλει στην αξιολόγηση των οικονομικών και κοινωνικών επιπτώσεων του ΟΜΠ πληροφορικής.  Άρθρο 11  Στο τέλος κάθε ημερολογιακού τριμήνου, κάθε υπεύθυνος για την παρακολούθηση εξετάζει αν το σύστημα εποπτείας έλαβε υπόψη της χρηματοοικονομικές καταστάσεις έργων για την πληροφορική όσον αφορά την εκτέλεση του υποπρογράμματός του από την άποψη των αναλήψεων υποχρεώσεων και των πληρωμών. Οι πληροφορίες αυτές τίθενται στη διάθεση της επιτροπής παρακολούθησης από τη γραμματεία της.  Η Επιτροπή πληροφορεί τη γραμματεία της επιτροπής παρακολούθησης, μέσα στις ίδιες προθεσμίες, για την εκτέλεση των άμεσων πληρωμών της Κοινότητας προς τους τελικούς δικαιούχους για τα μέτρα που εντάσσονται στο ΟΜΠ πληροφορικής, όταν οι ισχύουσες διαδικασίες δημοσιονομικής διαχείρισης το προβλέπουν.  Άρθρο 12  Στο τέλος κάθε ημερολογιακού εξαμήνου, ο υπεύθυνος παρακολούθησης καταρτίζει για την επιτροπή παρακολούθησης μια κατάσταση σχετικά με την υλοποίηση του υποπρογράμματός του, που αφορά τις δημόσιες δαπάνες, τις συνολικές δαπάνες και τους υλικούς δείκτες, και εμφανίζει για κάθε μέτρο τις μεταβολές που επήλθαν σε σχέση με τις προβλέψεις του ΟΜΠ πληροφορικής. Η έκθεση αυτή σχολιάζει, κυρίως, τα μέτρα για τα οποία το ποσοστό πραγματοποίησης των συνολικών δαπανών σε δύο διαδοχικές εξαμηνιαίες εκθέσεις είναι κατά 50 % μικρότερο από εκείνο το οποίο είχε προβλεφθεί από το χρονοδιάγραμμα του ΟΜΠ πληροφορικής, κατά ετήσιο μέσο όρο.  Άρθρο 13  Βάσει, κυρίως, των πληροφοριών που αναφέρονται ανωτέρω, ο υπεύθυνος για την εκτίμηση στην επιτροπή παρακολούθησης προετοιμάζει, για λογαριασμό της εν λόγω επιτροπής, ετήσια έκθεση εκτίμησης, το αργότερο μέχρι τις 31 Μαρτίου του έτους που ακολουθεί το εν λόγω οικονομικό έτος. Πριν από την έναρξη της έκθεσης, ο υπεύθυνος για την εκτίμηση ζητά τη γνώμη του προέδρου της επιτροπής παρακολούθησης.  Η έκθεση εκτίμησης περιέχει γνώμες:  α) για τις προόδους που έγιναν όσον αφορά την υλοποίηση των κοινωνικοοικονομικών στόχων που καθορίστηκαν από το ΟΜΠ πληροφορικής βάσει μιας εκτίμησης της κατάστασης υλοποίησης και των κοινωνικοοικονομικών επιπτώσεων·  β) για τις πρωτοβουλίες που απαιτούνται για να εξασφαλιστεί η τήρηση του ΟΜΠ πληροφορικής όπως εγκρίθηκε, κυρίως όσον αφορά την κατάσταση υλοποίησης, τους κοινωνικοοικονομικούς του στόχους και τον ολοκληρωμένο χαρακτήρα του·  γ) για τις τροποποιήσεις που θα απαιτηθούν ενδεχομένως στον καθορισμό των μέτρων που θα εφαρμοστούν, όπως περιγράφονται στο παράρτημα Ι του ΟΜΠ πληροφορικής, ώστε να υλοποιηθούν καλύτερα οι κοινωνικοοικονομικοί στόχοι του ΟΜΠ πληροφορικής· δ) για τις ενδεχόμενες τροποποιήσεις στην οργάνωση και τον τρόπο λειτουργίας όλων των ενδιαφερομένων αρχών ώστε να βελτιωθούν οι απαιτούμενες διαδικασίες λήψης αποφάσεων.  Η έκθεση είναι εμπιστευτική. Κοινοποιείται μόνο στα μόνιμα μέλη της επιτροπής παρακολούθησης, η οποία αποφασίζει σχετικά με τις προτάσεις ενεργειών της παρούσας έκθεσης σε προσεχή συνεδρίαση, αποφασίζοντας επίσης και για το βάσιμο των στοιχείων και των ποσοτικών εκτιμήσεων, πριν οι διοικητικές αρχές και οι οργανώσεις οι οποίες εκπροσωπούνται στην επιτροπή παρακολούθησης εγκρίνουν τις ενέργειες οι οποίες εμπίπτουν στην αρμόδιότητά τους. Στο μέτρο που πρόκειται για προτάσεις ενεργειών που εμπίπτουν στην αρμοδιότητα άλλων αρχών, η επιτροπή παρακολούθησης διαβιβάζει τα πορίσματά της, υπό την εποπτεία του προέδρου της, στα ενδιαφερόμενα μέρη, το αργότερο ένα μήνα μετά τη συνεδρίαση της επιτροπής παρακολούθησης.  Καθ' όλη τη διάρκεια του κάθε έτους, οι υπεύθυνοι για την παρακολούθηση, παρακολουθούν την εκτέλεση των διοικητικών και νομοθετικών μέτρων, των αναγκαίων για την καλή λειτουργία του προγράμματος.  ΤΙΤΛΟΣ V  Ενημέρωση σχετικά με τη χορήγηση κοινοτικών  συνδρομών  Άρθρο 14  Οι αιτήσεις πληρωμών πρέπει να υποβάλλονται σύμφωνα με τις ιδιαίτερες διατάξεις του κάθε ταμείου.  Οι προσαρμογές που, ενδεχομένως, πρέπει να γίνουν στα υπάρχοντα έντυπα πληρωμών, για να ληφθεί υπόψη μια κοινοτική χρηματοδότηση η οποία ξεπερνά τα κατώφλια που προβλέπονται από τις διατάξεις που διέπουν τα ταμεία, κοινοποιούνται στις ελληνικές αρχές από την Επιτροπή πριν από τις 31 Δεκεμβρίου 1987. Στη συνέχεια, κάθε άλλη τροποποίηση που ενδεχομένως κριθεί αναγκαία, κοινοποιείται σε εύθετο χρόνο.  Όσον αφορά τις πληρωμές οι οποίες βασίζονται στη μόνη ειδική γραμμή προϋπολογισμού, που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85, η Επιτροπή κοινοποιεί στην Ελληνική Δημοκρατία τα έντυπα που πρέπει να υποβάλλονται γι' αυτές τις αιτήσεις πληρωμών, πριν από τις 31 Δεκεμβρίου 1987. Στη συνέχεια, κάθε άλλο έντυπο που ενδεχομένως κριθεί αναγκαίο, θα κοινοποιηθεί σε εύθετο χρόνο.  ΤΙΤΛΟΣ VI  Τήρηση των κοινοτικών πολιτικών  Άρθρο 15  Οι ελληνικές αρχές κοινοποιούν στην Επιτροπή, για προηγούμενη έγκριση παροχής κοινοτικής συνδρομής, όλα τα σχέδια παραγωγικών επενδύσεων για τα οποία προτείνεται κοινοτική συνδρομή και των οποίων το συνολικό κόστος είναι μεγαλύτερο από 15 εκατομμύρια ECU. Τα σχέδια συνοδεύονται από τη μελέτη σκοπιμότητας και αποδοτικότητας, που ζητείται συνήθως από το Ευρωπαϊκό Ταμείο Περιφερειακής Ανάπτυξης για τα σχέδια. Η Επιτροπή επιφυλάσσεται να θεσπίσει, για το σύνολο των προγραμμάτων που χρηματοδοτούνται από την Κοινότητα, διαδικασίες κοινοποίησης ή ενημέρωσης σχετικά με άλλες κατηγορίες σχεδίων παραγωγικών επενδύσεων για τις οποίες προτείνεται κοινοτική συνδρομή.  Για όλα τα σχέδια επενδύσεων σε έργα υποδομής που υπερβαίνουν τα 15 εκατομμύρια ECU, οι ελληνικές αρχές κοινοποιούν στην Επιτροπή για έγκριση κοινωνικοοικονομική ανάλυση της σχέσης κόστους-οφέλους.  Τα βιομηχανικά σχέδια και τα έργα υποδομής που υπερβαίνουν τα 15 εκατομμύρια ECU εξετάζονται από την επιτροπή παρακολούθησης με βάση τα πορίσματα των μελετών που προαναφέρονται.  Άρθρο 16  Οι ελληνικές αρχές συμφωνούν, επίσης, να υποβάλουν στην Επιτροπή, συνολικά και στο τέλος κάθε ημερολογιακού εξαμήνου, στοιχεία παραπομπής για τις δημοσιεύσεις προσκλήσεων υποβολής προσφορών στην Επίσημη Εφημερίδα των Ευρωπαϊκών Κοινοτήτων, και έκθεση για την πορεία των διαδικασιών διαγωνισμών για τις συνάψεις συμβάσεων, έτσι ώστε να αποδεικνύεται η τήρηση των οδηγιών 77/62/ΕΟΚ (1), 80/767/ΕΟΚ (2) και 71/305/ΕΟΚ (3) του Συμβουλίου.  Άρθρο 17  Οι ελληνικές αρχές λαμβάνουν τα απαραίτητα μέτρα για να εξασφαλίσουν την όσο το δυνατόν ευρύτερη δημοσιότητα των κοινοτικών παρεμβάσεων. Για τα μεμονωμένα έργα των οποίων το κόστος υπερβαίνει τις 500 000 ECU, πρέπει να αναρτώνται μόνιμες πινακίδες στους χώρους εκτέλεσης των ανωτέρω έργων.  Άρθρο 18  Για το ίδιο έργο δεν μπορεί να γίνεται ταυτόχρονα παρέμβαση της Κοινότητας με βάση το παρόν ΟΜΠ και άλλη παρέμβαση της Κοινότητας.  ΤΙΤΛΟΣ VII  Δικαιούχοι πληρωμών που πραγματοποιούνται από την Επιτροπή  Άρθρο 19  Οι πληρωμές κοινοτικών συνδρομών στα πλαίσια του ΟΜΠ πληροφορικής κατατίθενται σε τραπεζικό(ούς) λογαριασμό(ούς) που υποδεικνύεται(ονται) από τις ελληνικές αρχές, με εξαίρεση ορισμένες άμεσες πληρωμές στα πλαίσια του Ευρωπαϊκού Κοινωνικού Ταμείου.  ΤΙΤΛΟΣ VIII  Προϋποθέσεις σχετικά με την έγκριση πρόσθετων πράξεων της σύμβασης  Άρθρο 20  Ουσιώδεις τροποποιήσεις του ΟΜΠ πληροφορικής, που ανήκουν στην αρμοδιότητα της Συμβουλευτικής Επιτροπής των ΟΜΠ, σύμφωνα με τις διατάξεις του άρθρου 7 του κανονισμού (ΕΟΚ) αριθ. 2088/85, θα αποτελέσουν το αντικείμενο πρόσθετων πράξεων της παρούσας σύμβασης.  ΤΙΤΛΟΣ IX  Τελική διάταξη  Άρθρο 21  Κάθε διαφορά μεταξύ των ενδιαφερόμενων μερών ως προς την ερμηνεία της παρούσας σύμβασης για την οποία δεν επιτεύχθηκε φιλικός διακανονισμός, θα υποβάλλεται στο Δικαστήριο των Ευρωπαϊκών Κοινοτήτων.  Αθήνα, 21 Οκτωβρίου 1987.  Για την Επιτροπή  Γ. ΒΑΡΦΗΣ  Μέλος της Επιτροπής  Για την Ελληνική Δημοκρατία  Θ. ΚΑΡΑΤΖΑΣ  Υφυπουργός Εθνικής Οικονομίας  (1) ΕΕ αριθ. L 13 της 15. 1. 1977, σ. 1.  (2) ΕΕ αριθ. L 215 της 18. 8. 1980, σ. 1.  (3) ΕΕ αριθ. L 185 της 16. 8. 1971, σ. 5.  ΠΑΡΑΡΤΗΜΑ Ι  Σύνθεση της επιτροπής παρακολούθησης του ΟΜΠ πληροφορικής  1.2 //  // Αριθμός  ατόμων   // - Πρόεδρος: διοριζόμενος από τον υπουργό εθνικής οικονομίας   // 1   // - Μόνιμος γραμματέας και υπεύθυνος του Υ/Π6: υπηρεσία του υπουργείου προεδρίας   // 1   // - Ένα μέλος από το υπουργείο εθνικής οικονομίας   // 1   // - Συντονιστής Star - ΟΜΠ πληροφορικής, από την υπηρεσία του υπουργείου εθνικής οικονομίας   // 1   // - Υπεύθυνος Υ/Π 1: ΕΛΟΤ/υπουργείο βιομηχανίας   // 1   // - Υπεύθυνος Υ/Π 2: γενική γραμματεία έρευνας και τεχνολογίας του υπουργείου βιομηχανίας   // 1   // - Υπεύθυνος Υ/Π 3: γενική γραμματεία βιομηχανίας του υπουργείου βιομηχανίας   // 1   // - Υπεύθυνος Υ/Π 4: ΥΑΠ (υπηρεσία ανάπτυξης πληροφορικής του υπουργείου προεδρίας)   // 1   // - Υπεύθυνος Υ/Π 5: ΥΑΠ-υπουργείου προεδρίας   // 1   // - Ένας εκπρόσωπος της ΕΠΥ (εταιρεία επιστημόνων Η/Υ και πληροφορικής)   // 1   // - Ένας εκπρόσωπος του οικονομικού επιμελητηρίου   // 1   // - Ένα μέλος προερχόμενο από το χώρο των επιστημόνων, οριζόμενο από τις ελληνικές αρχές   // 1   // - Υπεύθυνος των εργασιών εκτίμησης  // 1   // - Μέγιστος αριθμός τριών εκπροσώπων της Επιτροπής  // 3   // - Ένας εκπρόσωπος της Ευρωπαϊκής Τράπεζας Επενδύσεων   // 1   // Σύνολο   // 17  ΠΑΡΑΡΤΗΜΑ ΙΙ  ΟΜΠ ΠΛΗΡΟΦΟΡΙΚΗΣ  Χρηματοδοτικές προβλέψεις  (σε χιλιάδες ECU)  1.2,5.6,9 //  //  //  // Ταμεία   // Αναλήψεις υποχρεώσεων   // Πληρωμές   //  //  //  //  //  // 1.2.3.4.5.6.7.8.9 //  // 1987  // 1988   // 1989 έως 1993   // Σύνολο   // 1987   // 1988  // 1989 έως 1993   // Σύνολο   //    //   //   //   //   //  //   //   //   // ΕΤΠΑ   // 1 439,2   // 7 350,7   // 19 234,1   // 26 584,8   // 631,2   // 3 488,2   // 22 465,4   // 26 584,8   // ΕΚΤ   // 525,7   // 1 763,3   // 7 619,2   // 9 382,5   // 263,7   // 1 039,1   // 8 079,7   // 9 382,5  // Κονδύλιο 551   // 5 285,6   // 19 244,0   // 33 540,2  // 52 784,2   // 2 642,8   // 10 358,6   // 39 782,8   // 52 784,2   //    //   //   //   //   //   //   //   //   // Σύνολο   // 7 250,5   // 28 358,0   // 60 393,5   // 88 751,5   // 3 537,7   // 14 885,9   // 70 327,9   // 88 751,5   //    //  //   //   //   //   //   //   //